Διαβάζω με ενδιαφέρον αλλά και απορία όσα γράφονται σχετικά με την απόφασή μας να ενεργοποιήσουμε σε κάποια από τα καταστήματά μας την δυνατότητα λειτουργίας και τις Κυριακές.

Ρε παιδιά, αν εργάζεσαι σαν σκλάβος, με ελάχιστες απολαβές και αυστηρή καταπίεση, μεταξύ μας τώρα, σε πειράζει να δουλεύεις και την Κυριακή; Ας είμαστε σοβαροί. Φροντίζουμε με κόπο ώστε οι υπάλληλοί μας να μην έχουν δουλειά και αξιοπρέπεια καμία ημέρα της εβδομάδας, στην Κυριακή θα κολλήσουμε;

Αφήστε μας ήσυχους, έχουμε και την πασχαλινή καμπάνια διαφημίσεων να σκεφτούμε. Και σας διαβεβαιώ ότι καθόμαστε και την σκεφτόμαστε και τις Κυριακές και το αποτέλεσμα θα σας εκπλήξει. Ας αφήσουμε λοιπόν τις απεργίες, κάθε χαμένη ημέρα δουλειάς πρέπει να αναπληρωθεί.

Τα λέμε στα καταστήματά μας και την Κυριακή.